ژاپونیانین باش ناظیری فومیو کیشیدا اوکراینا پرزیدنتی ولودیمیر زلنسکینی "بؤیوک یئددی‌لرین" فوریه‌نین 24-ده کئچیریله‌جک آنلاین ایجلاسینا دعوت ائدجگینی بیلدیریب.
بو باره‌ده فومیو کیشیدا حاکم لیبرال-دموکراتیک پارتیانین ایجلاسیندا چیخیش ائدرکن دئییب.
بو ایل "بؤیوک یئددی‌لیگه" صدرلیک ائدن ژاپونیانین تشببوسو ایله جمعه گونو کئچیریله‌جک ایجلاسدا G7 لیدرلرینین روسیایا قارشی واحید موضعی نوماییش ائتدیرجگی گؤزلنیلیر. ذیروه گؤروشونون گئدیشینده بؤیوک بریتانیا، آلمانیا، ایتالیا، کانادا، امریکا، فرانسا، ژاپونیا لیدرلری و آوروپا بیرلیگی رهبرلیگی اوکراینایا دستکی داوام ائتدیرمه‌یه حاضیر اولدوق‌لارینی ایفاده ائده‌جک.
ژاپونیانین باش ناظیری ایجلاس عرفه سینده توکیونون اوکراینادا داغیدیلمیش آلت یاپی‌نین برپاسینا 5،5 میلیارد دو‌لار یاردیم آییراجاغینی دا بیلدیریب.
